open-index/open-wikipedia-markdown huggingface dataset:
Lincoln Ellsworth

**Lincoln Ellsworth** (12.5.1880 – 26.5.1951) oli yhdysvaltalainen tutkimusmatkailija ja kirjailija, joka tunnetaan erityisesti napaseuduille tekemistään tutkimuslennoista. Hän osallistui useisiin merkittäviin Arktiksen ja Etelämantereen tutkimusretkiin 1920- ja 1930-luvuilla, ja oli yksi ensimmäisistä henkilöistä, joka ylitti ilmateitse Etelämantereen.

## Varhaiset vaiheet ja koulutus

Ellsworth syntyi varakkaaseen perheeseen Chicagossa. Hänen isänsä oli liikemies James Ellsworth, joka tuki taloudellisesti useita poikansa tutkimusretkiä. Lincoln Ellsworth opiskeli Yalen yliopistossa ja myöhemmin Columbian yliopistossa, mutta ei suorittanut tutkintoa loppuun. Hän työskenteli 1900-luvun alussa Kanadassa maanmittaajana ja osallistui ensimmäisen maailmansodan aikaan Yhdysvaltain armeijan lentokoulutukseen.

## Retket Arktikselle

Vuonna 1925 Ellsworth osallistui norjalaisen Roald Amundsenin johtamalle lentoretkelle Huippuvuorilta pohjoisnavalle kahdella Dornier Do J -lentoveneellä. Retki päättyi pakkolaskuun jäälle, mutta miehistö pelastui.

Seuraavana vuonna Ellsworth toimi varaohjaajana ilmalaivalla *Norge*, joka lensi Huippuvuorilta Alaskaan pohjoisnavan kautta. Tämä lento oli todennäköisesti ensimmäinen pohjoisnavan ylitys ilmateitse.

## Etelämanner-retket

1930-luvulla Ellsworth keskittyi Etelämantereen tutkimuslentoihin. Hän rahoitti ja osallistui useisiin yrityksiin lentää mantereen poikki yhdessä norjalaisen lentäjän Herbert Hollick-Kennedyn kanssa. Ensimmäiset kaksi yritystä epäonnistuivat teknisten ongelmien vuoksi, mutta marraskuussa 1935 hän onnistui osittain ylittämään Etelämantereen *Polar Star* -nimisellä yksimoottorisella lentokoneella. Lento päättyi pakkolaskuun, ja miehistö pelastettiin kuukausia myöhemmin.

Tällä lennolla seurue löysi uuden vuoristoalueen, joka nimettiin Ellsworthvuoriksi.

Ellsworth kuoli New Yorkissa 26. toukokuuta 1951.

## Tunnustukset

Ellsworth sai uransa aikana useita kunnianosoituksia, muun muassa kaksi Yhdysvaltain kongressin kultamitalia ja National Geographic Societyn Hubbard-mitalin. Hänen mukaansa on nimetty useita paikkoja Etelämantereella, kuten Ellsworthinmaa ja Ellsworthinjärvi.

## Lähteet
Tony Gaze

**Frederick Anthony Owen Gaze** (3. helmikuuta 1920 – 29. heinäkuuta 2013) oli australialainen F1-kuljettaja ja toisen maailmansodan lentäjä.

Gaze osallistui neljään F1-osakilpailuun kaudella 1952. Hän oli parhaimmillaan 15. Belgian GP:ssä 1952. Gaze oli kolmannen sukupolven Davidson kilpailukuljettajien Alexin, Willin ja Jamesin isoisäpuoli. Hän osallistui lukemattomiin F2-kilpailuihin Euroopassa ja myös Australian ja Uuden-Seelannin GP:hen 1950-luvulla, kunnes kiinnostui myöhemmin kilpa-autoilun ohella liitämisestä.

Vuonna 2006 Gaze sai australialaisen kunniaritarikunnan mitalin () ansioistaan moottoriurheilussa.

* DNQ = karsiutui

## Lähteet
Pyhän Patrickin tuomiokirkko (New York)

**Pyhän Patrickin tuomiokirkko** () on uusgoottilaista arkkitehtuuria edustava roomalaiskatolinen katedraali, joka sijaitsee Yhdysvalloissa vastapäätä Rockefeller Centeriä Viidennellä Avenuella Manhattanilla New Yorkissa. Se on New Yorkin katolisen arkkihiippakunnan tuomiokirkko. Katedraali liitettiin National Register of Historic Places -rekisteriin Historiallisena maamerkkinä vuonna 1976.

## Lähteet

## Aiheesta muualla

*Katedraalin oma sivusto
Midheaven

__NOTOC__
**Midheaven** on yhdysvaltalaisen metalliyhtye The Human Abstractin toinen kokopitkä albumi. Se julkaistiin 19. elokuuta 2008.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Nathan Ells – laulu
* Andrew Tapley – kitara
* Dean Herrera – kitara ja basso kappaleissa 3. ja 5.
* Sean Hurley – basso
* Sean Leonard – kosketinsoittimet
* Brett Powell – rummut ja lyömäsoittimet

## Arvostelut
* AbsolutePunk: 80%
* Alternative Press: 

## Lähteet

## Aiheesta muualla
* 
*
Kansallispukuneuvosto

**Suomen kansallispukuneuvosto** oli suomalaista kansallispukukulttuuria vaaliva ja valvova elin. Neuvoston asiantuntijaelimenä toimi kansallispukuraati, joka vastaa kansallispukujen kokoamistyöstä sekä toimii asiantuntijana kansallispukuja koskevissa kysymyksissä. Neuvoston toiminta päättyi vuonna 2010 ja toiminnot siirtyivät Jyväskylässä sijaitsevan Suomen kansallispukukeskuksen hoidettaviksi.

Neuvoston tehtäviin kuului kansallispukukulttuurin tutkimus, dokumentointi, julkaisutoiminta ja koulutus. Uudet ja tarkistetut kansallispuvut olivat neuvoston toiminnan näkyvin osa.

Kansallispukuneuvostoon kuului vuonna 2008 seitsemän valtakunnallista järjestöä ja yksi yritysjäsen. Ylintä päätäntävaltaa käytti neuvoston vuosikokous. Neuvoston puheenjohtaja vuonna 2008 oli museonjohtaja Lauri Pohjakallio ja varapuheenjohtaja kehityspäällikkö Kirsti Kesälä-Lundahl.

## Jäsenet vuodesta 2007-2010
* Finlands Svenska Folkdansring
* Kalevalaisten Naisten Liitto
* Karjalan Liitto
* Käsi- ja taideteollisuusliitto Taito
* Etelä-Karjalan käsi- ja taideteollisuus 
* Suomalaisen Kansantanssin Ystävät 
* Suomen Kotiseutuliitto 
* Suomen Nuorisoseurojen Liitto 
* Kalevala Koru

## Katso myös
*Suomen kansallispukukeskus
*Kansallispukuraati
*Kansallispuku

## Lähteet
Juho Mäkäräinen

**Juho Mäkäräinen** (1892 – 4. elokuuta 1967 Hollola) oli suomalainen tunnettu kyläsuutari.

Juho Mäkäräinen eli *Heikan Jussi*, oli hämäläisen Hollolan kunnan Herralan kylän kyläoriginelli ja tunnetuin asukas. Hänen suutarinmökistään on tehty museo, jota ylläpitää Herralan kotiseutuyhdistys. 

Heikan Jussin vanhemmat olivat Sotkamosta Herralaan muuttanut suutari Henrik eli Heikka Mäkäräinen ja Natalia Sahlberg. Jussilla oli kolme sisarta ja yksi 2-vuotiaana kuollut veli. Heikan Jussi joutui lopettamaan kansakoulun sairastuttuaan 12-vuotiaana tuberkuloosiin. Hän sai sitten isältään opastuksen suutarin ammattiin mutta huono terveys haittasi jatkossa ammatin harjoittamista. Heikan Jussi piti myös mökissään pientä kauppaa ja hankki sillä tavoin lisätuloja, lisäksi Helsingissä asunut sisar avusti häntä. Heikan Jussi harrasti itseopiskelua (muun muassa esperantoa), valokuvausta ja kansanperinteen keruuta. Hän kirjoitti myös paikallisuutisia lehtiin ja vuonna 1954 Herralaan perustettiin kotiseutuyhdistys Jussin aloitteesta.

Heikan Jussi lopetti suutarintyöt päästyään kansaneläkkeelle 1957. Viimeisinä elinvuosina tuberkuloosi alkoi vaivata häntä yhä enemmän. Heikan Jussi kuoli sydänkohtaukseen Herralan rautatieasemalla elokuun alussa 1967 ollessaan käynnistämässä mopoaan.

Vuonna 2003 julkaistiin perinteentutkija Tuija Saarisen väitöskirja *Poikkeusyksilö ja kyläyhteisö : tutkimus Heikan Jussin (Juho Mäkäräisen) elämästä ja huumorista*. Myös Mäkäräisen kirjeenvaihtoa kuvaava kirja, nimeltään *Mökkiläiselämää : Heikan Jussin kirjeitä ja merkintöjä Hollolasta 1903–1967* (1992), jonka on koonnut Pekka Laaksonen, on julkaistu.

## Kirjallisuutta
* *Mökkiläiselämää. Heikan Jussin kirjeitã ja merkintöjä Hollolasta 1903–1967*, toimittanut Pekka Laaksonen.   Suomalaisen Kirjallisuuden Seura, Helsinki 1992 (sisältää Heikan Jussin Museovirastolle kirjoittaman omaelämäkerran sekä kirjeet joita hän kirjoitti Helsingissä asuneelle sisarelleen Anna Mäkäräiselle vuosina 1903–1938)
* Tuija Saarinen : *Poikkeusyksilö ja kyläyhteisö. Tutkimus Heikan Jussin (Juho Mäkäräisen) elämästä ja huumorista*. Suomalaisen Kirjallisuuden Seura, 2003

## Lähteet

## Aiheesta muualla
* Tuija Saarinen : Poikkeusyksilö ja kyläyhteisö - Tutkimus Heikan Jussin (Juho Mäkäräisen) elämästä ja huumorista. Lectio praecursoria Helsingin yliopistossa 5.4.2003, Elore 2/2003
* Tuija Saarinen : Vehnäpytkyjä ja pullasoppaa - Heikan Jussi hämäläiskylän kahvikutsuilla.  Elore 2/2001
Paulin matriisit

**Paulin matriisit** ovat Wolfgang Paulin mukaisesti nimettyjä hermiittisiä ja unitaarisia 2\times2-matriiseja. Paulin matriiseja voidaan käyttää kuvaamaan fysikaalista suuretta, jolla on kaksi mahdollista arvoa. Pauli loikin matriisit kuvatakseen elektronin spiniä, joka siis voi saada kaksi eri arvoa: +½ tai -½.

Paulin matriisit esitetään muodossa

:
\hat{\sigma}_x = 
\begin{pmatrix}
0&1\\
1&0
\end{pmatrix}


:
\hat{\sigma}_y =
\begin{pmatrix}
0&-i\\
i&0
\end{pmatrix}


:
\hat{\sigma}_z = 
\begin{pmatrix}
1&0\\
0&-1
\end{pmatrix},


missä i on imaginaariyksikkö. Yllä olevien matriisien avulla voidaan kirjoittaa spin muodossa \vec{S}=\frac{\hbar}{2} \hat{\sigma}.

## Paulin matriisien ominaisuuksia

Paulin matriiseille pätee relaatio

:\hat{\sigma}_x^2 = \hat{\sigma}_y^2 = \hat{\sigma}_z^2 = 
\begin{pmatrix}
1&0\\
0&1
\end{pmatrix}
= I,

eli matriisien neliöt ovat yksikkömatriiseja.

Paulin matriisit kommutoivat seuraavasti:

:[\hat{\sigma}_x, \hat{\sigma}_y] = 2i\hat{\sigma}_z \,\!

:[\hat{\sigma}_y, \hat{\sigma}_z] = 2i\hat{\sigma}_x \,\!

:[\hat{\sigma}_z, \hat{\sigma}_x] = 2i\hat{\sigma}_y \,\!.

## Lähteet
United Center

**United Center** on katettu urheiluareena Chicagossa, Illinoisissa. Areena on NHL-joukkue Chicago Blackhawksin ja NBA-joukkue Chicago Bullsin kotikenttä. Ennen United Centeriä kaupungin suurimmat urheiluseurat pelasivat ottelunsa Chicago Stadiumilla. Rakennusta sponsoroi United Airlines, jonka mukaan areena on saanut nimensä. Areenan eteen on pystytetty Michael Jordanin patsas.

## Aiheesta muualla
*United Centerin kotisivut
Kreetan yliopisto

**Kreetan yliopisto** () on Kreetan saarella Kreikassa toimiva yliopisto. Yliopistolla on kampukset Réthymnossa sekä saaren pääkaupungissa Iraklionissa. Réthymno on yliopiston pääpaikka. Kreetan yliopistossa on noin 13&nbsp;000 opiskelijaa, noin 2&nbsp;000 jatko-opiskelijaa sekä 540-henkinen opetus- ja tutkimushenkilökunta. Kreetan yliopisto perustettiin vuonna 1973, ja se aloitti toimintansa vuosina 1977–1978.

Kreetan yliopistolla on ollut esimerkiksi vaihto-opiskelijoita Suomesta. Kampusten lisäksi Kreetan yliopistoon kuuluvat riippumattomat plasmafysiikan ja arkeologian instituutit. Kreetan yliopistolla on yhteistyötä paikallisen Tutkimus- ja Kehityssäätiön kanssa.

## Kampukset

Réthymnossa yliopiston kampus sijaitsee Gálloksen alueella noin viiden kilometrin päässä kaupungista. Réthymnossa sijaitsee kolme yliopiston tiedekuntaa, jotka ovat kasvatus, yhteiskuntatieteet ja filosofia.

Iraklionissa sijaitsee puolestaan kaksi kampusta. Knosóksen kampus sijaitsee neljä kilometriä etelään Iraklionin kaupungista. Kampuksella sijaitsevat matematiikan, sovelletun matematiikan ja tietojenkäsittelytieteen laitokset.

Voútesin kampus sijaitsee Giofyrákiassa noin viisi kilometriä Iraklionista lounaaseen. Tällä kampuksella toimivat biologian, kemian, fysiikan, materiaalitekniikan ja teknologian laitokset. Voútesissa toimii myös lääketieteen tiedekunta, ja siellä sijaitsee Kreetan yliopistollinen keskussairaala.

## Katso myös

* Kreetan teknillinen yliopisto

## Lähteet

## Aiheesta muualla

* Kreetan yliopiston kotisivut  
* Sovelletun matematiikan laitos  
* Tietojenkäsittelytieteen laitos  
* Matematiikan laitos  
* Kemian laitos  
* Materiaalitekniikan laitos  
* Fysiikan laitos  
* Biologian laitos  
* Lääketieteen tiedekunta
Shit-Hot

**Shit-Hot** on L'Amourderin eli englannin kielellä esiintyneiden Sielun Veljien vuonna 1987 julkaistu  albumi.

## Kappaleet
**A-puoli**
#
#
#
#
#
#

**B-puoli**
#
#
#
#
#
#

## Kokoonpano
* Ismo Alanko – laulu, kitara, basso
* Jukka Orma – kitara, laulu
* Jouko Hohko – basso, kitara, laulu
* Alf Forsman – rummut, lyömäsoittimet

### Muut tekijät
* Lahtinen – valokuvat, layout
* Riku Mattila – tuottaja
* T. T. Oksala – tuottaja

## Lähteet
Markku Mattila

**Markku Mattila** voi tarkoittaa seuraavia henkilöitä:

* Markku Mattila, Suomen Akatemian entinen pääjohtaja
* Markku Mattila, kuvitteellinen hahmo Salatut elämät -sarjassa
* Markku Mattila, Pro Fide -yhtyeen entinen kitaristi
* Markku Mattila, Leevi and the Leavings -yhtyeen entinen rumpali
Kreetan teknillinen yliopisto

**Kreetan teknillinen yliopisto** () on Chaniássa Kreetan saarella Kreikassa toimiva teknillinen yliopisto. Kreetan teknillisessä yliopistossa on 3&nbsp;515 opiskelijaa sekä 479 jatko-opiskelijaa. Yliopisto perustettiin vuonna 1977, ja se aloitti opetuksen lokakuussa 1984.

Yliopistossa on nykyisin viisi akateemista teknillistä laitosta, jotka ovat rakennustekniikan, elektroniikkatekniikan ja ohjelmistotuotannon, ympäristötekniikan, tuotantotekniikan ja hallinnon sekä kaivannaistekniikan laitokset. Yliopistolla on yhteensä 57 laboratoriota.

Yliopiston kampus sijaitsee Kounoupidianássa Akrotírin niemimaalla seitsemän kilometriä Chanián kaupungista koilliseen. Pinta-alaa kampuksella on 290 hehtaaria. Rakennustekniikan laitos sijaitsee kampuksen ulkopuolella Chalépassa. Yliopiston hallinnolliset tilat sekä rehtorin toimisto sijaitsevat puolestaan Chanián vanhassakaupungissa.

## Katso myös

* Kreetan yliopisto

## Lähteet

## Aiheesta muualla

* Kreetan teknillisen yliopiston kotisivut  
* Elektroniikkatekniikan ja ohjelmistotuotannon laitos  
* Kaivannaistekniikan laitos  
* Tuotantotekniikan ja hallinnon laitos   
* Ympäristötekniikan laitos  
* Rakennustekniikan laitos
D-Tox

**D-Tox** on yhdysvaltalainen kauhu- ja jännityselokuva vuodelta 2002. Elokuvan pääosissa esiintyvät muun muassa Sylvester Stallone ja Robert Patrick.

## Rooleissa
Parhaan alkuperäisen tarinan Oscar-palkinto

**Parhaan alkuperäisen tarinan Oscar-palkinto** oli Yhdysvaltain elokuva-akatemian vuosittain jakama Oscar-palkinto. Palkintoa jaettiin vuosina 1929–1957 paitsi muutamana vuonna, kunnes se yhdistettiin parhaan alkuperäisen käsikirjoituksen Oscar-palkintoon, jota on jaettu vuodesta 1941 lähtien.

## Voittajat ja ehdokkaat
Alla olevassa listassa voittajat ja ehdokkaat on merkitty elokuvan julkaisuvuoden mukaan
### 1920-luku

### 1930-luku

### 1940-luku

### 1950-luku

## Huomautukset

## Lähteet
*The Official Academy Awards® Database
Nina Suomalainen

**Nina Suomalainen** (s. 1966 Valkeala) on suomalainen kokoomuslainen poliitikko, joka on työskennellyt kansainvälisissä kriisinhallintaan ja ihmisoikeuksiin liittyvissä asiantuntijatehtävissä. Hän on Helsingin kaupunginvaltuutettu vuodesta 2021 ja aiemmin vuodesta 2008 kevääseen 2012. Vuonna 2009 Suomalainen oli kokoomuksen europarlamenttiehdokkaana. Suomalainen valittiin Helsingin kaupunginvaltuustoon kaudeksi 2021–2024.

## Ura
Suomalainen valmistui vuonna 1993 valtiotieteiden maisteriksi Åbo Akademista, minkä jälkeen hän toimi erilaissa tehtävissä Euroopan unionissa, YK:ssa ja Etyjissä vuoteen 2002 saakka. Hän palasi Suomeen vuonna 2002 ja toimi vuosina 2003–2004 Elisabet Rehnin erityisavustajana Balkanin alueella ja Palestiinassa. Vuonna 2005 Suomalainen työskenteli Afrikkaan liittyvien kysymysten parissa Ruandassa ja Burundissa ja aloitti työt Kirkon Ulkomaanavussa. Vuonna 2008 hän työskenteli Haagissa Etyjin vähemmistövaltuutetun neuvonantajana. Vuodesta 2009 vuoteen 2010 hän toimi Kirkon Ulkomaanavun vanhempana kehityspolitiikan asiantuntijana. Vuosina 2007–2011 Suomalainen oli hallituksen Kehityspoliittisen toimikunnan puheenjohtaja ja vuosina 2011–2012 varapuheenjohtaja. Hän on nähnyt kehityspolitiikassa merkittävinä osa-alueina naisten aseman vahvistamisen, koulutuksen tukemisen ja terveydenhuollon parantamisen.

Suomalainen nimitettiin maaliskuussa 2012 Etyjin Bosnian ja Hertsegovinan kenttämission varapäälliköksi, jossa hän toimi 2015 asti. Kenttämission päätehtävänä oli avustaa maita Etyj-sitoumusten täytäntöönpanossa ja turvallisuuden ja vakauden edistämisessä Etyjin poliittis-sosiaalisella, talous-, ympäristö- ja inhimillisellä ulottuvuudella. Kenttämission palveluksessa oli runsaat 500 henkilöä ja sen päällikkönä toimi amerikkalainen Fletcher M Burton. Vuosina 2015–2018 Suomalainen työskenteli Euroopan turvallisuus- ja yhteistyöjärjestön operaation päällikkönä Skopjessa Pohjois-Makedoniassa. Vuosina 2018-2022 Suomalainen toimi toiminnanjohtajana Justice Rapid Response-järjestössä Genevessä. Syksyllä 2022 hän toimi OSCE ODIHRin vaalitarkkailuoperaation päällikkönä Bulgarian parlamenttivaaleissa ja touko-kesäkuussa 2023 vaalitarkkailuoperaation päällikkönä Montenegron parlamenttivaaleissa.

Politiikkaan Suomalainen lähti vuoden 2008 kunnallisvaaleissa, joissa hänet valittiin Helsingin kaupunginvaltuutetuksi. Vuonna 2009 hänestä tuli Helsingin kaupunginhallituksen varajäsen ja kiinteistölautakunnan varapuheenjohtaja. Hän oli kokoomuksen kansanedustajaehdokas Helsingissä vuonna 2007 ja pääsi toiselle varasijalle. Vuoden 2009 europarlamenttivaaleissa Suomalainen sai 7775 ääntä ja oli listansa 12., joten hän ei ollut kolmen valitun joukossa. 2021 kuntavaaleissa Suomalainen valittiin Helsingin kaupunginvaltuustoon, ja hänet nimitettiin myös kulttuuri- ja vapaa-ajanlautakunnan varapuheenjohtajaksi. 2023 eduskuntavaaleissa Suomalainen oli kokoomuksen ehdokas Helsingissä. 

## Julkaisut
* 

## Lähteet

## Aiheesta muualla
* Nina Suomalaisen sivut
Tullikamari

**Tullikamari** oli paikallisesta tullihallinnosta huolehtinut tullitoimipaikka. Suomessa oli esimerkiksi vuonna 1937 tullikamareita ja väliaikaisia tullikamareita yhteensä 41 kappaletta. Tullitoimipaikat olivat joko tullikamareita tai tullitoimistoja ja kumpienkin alaisena saattoi olla tulliasemia.

Tullikamarin esimiehenä toimi 1960-luvulla tullinhoitaja apunaan apulaistullinhoitaja. Tullinhoitajan työtä ohjasivat lait ja asetukset ja hän oli yleensä myös syyttäjänä tullirikosjutuissa. Muita johtavia virkailijoita tullikamareissa olivat tavaroihin kohdistuvan tullinkannon yhdenmukaisuutta valvova tulliylitarkastaja ja tullitariffointia suorittava tullitarkastaja.

## Katso myös
*Tullikamarin kulttuurikeskus

## Lähteet

## Aiheesta muualla
SOHC

**SOHC** (lyhenne sanoista **''S**ingle **O**ver **H**ead **C**amshaft'') tarkoittaa moottoria, jonka kussakin sylinterinkannessa on yksi nokka-akseli, joka liikuttaa kyseisen kannen venttiileitä. Usein S-kirjain jätetään pois ja puhutaan vain OHC-moottorista. 

Jos yhdessä sylinterikannessa nokka-akseleita on kaksi, silloin kyseessä on DOHC.

## Lähteet
Mies ja kitara

**Mies ja kitara** on Jukka Kuoppamäen vuonna 2009 julkaistu kokoelma-albumi, joka sisältää levytyksiä vuosilta 1969–2009.

## Kappaleet

### CD 1 – Kaipuun sininen kukka
# Mies ja kitara
# Anna mulle tähtitaivas
# Sinussa on valo
# Sä kosketit mua
# Rauhaa ja rakkautta
# Lauluja tältä planeetalta
# Suuret tunteet
# Yhteen hiileen
# Levitä siivet
# Sininen
# Suuri kuu
# Missä ollut sä oot
# Kaipuun sininen kukka
# Kesä kuuskytyks
# Pikajuna pohjoiseen
# Vanhaa viiniä
# Hiljaisuudessa
# Kotiin luokse sun
# Matkalla tuntemattomaan
# Tietä pitkin

### CD 2 – Harmoniaa
# Aika näyttää
# Huomenna on kaikki hyvin
# Kun yö on hiljaa
# Pikajuna
# Rakkaustarina
# Minä katson tätä maata
# Satulinna
# Palava sydän
# Huiput ken tavoittaa
# Harmoniaa
# Mä näen majakan
# Juuret Suomessa (Kuoppamäki & Satakunnan sotilassoittokunta)
# Tämä taivas, tämä maa (Kuoppamäki & Satakunnan sotilassoittokunta)
# Kaunis kotimaa (Kuoppamäki & Satakunnan sotilassoittokunta)
# Isänmaa (Kuoppamäki & Satakunnan sotilassoittokunta)
# Siellä jossain on maa (Kuoppamäki & Satakunnan sotilassoittokunta)
# Jousimies
# Vastapäivään
# Radiosta rokin kuulen
# Nouseva aurinko

### CD 3 – Paljon sanomatta jää
# Valtatie
# Sininen ja valkoinen
# Pieni mies
# Rakkautta vain
# Nautilus
# Minä lähdin – sinä jäit
# Näin sävel soi
# Paljon sanomatta jää
# Kultaa tai kunniaa
# Hän (Kuoppamäki & Castanja)
# Väinämöinen
# Jos alkaa saisin uudelleen
# Lapsuus
# Valon liekki
# Kyyneleet
# Sade on mun kyyneleeni (Kuoppamäki & Taika Kuoppamäki)
# Valkeat kesäyöt (Kuoppamäki & Taika Kuoppamäki)
# Miljoona hikistä kilometriä
# Tästä alkaa rakkaus (Kuoppamäki & Ninni Martikainen)
# Kiskot vievät etelään
Angelon kosto

**Angelon kosto** (*Avenging Angelo*) on Martyn Burken ohjaama yhdysvaltalainen toimintaelokuva, joka sai ensi-iltansa 20. toukokuuta 2002. Elokuvan pääosissa esiintyvät Sylvester Stallone, Madeleine Stowe ja Anthony Quinn. Elokuva on Anthony Quinnin viimeiseksi jäänyt elokuva.

## Juoni

Frankie Biggio (Sylvester Stallone) on kuuluisan mafiapomon Don Angelon (Anthony Quinn) henkivartija. Eräänä päivänä Frankien ja Donin istuskellessa kahvilassa salamurhaajat tulevat ja tappavat Donin. Ennen kuolemaansa Don testamenttasi henkivartijansa tyttärelleen Jenniferille (Madeleine Stowe), joka ei tiedä kuitenkaan mitään isästään. Frankie kertoo Jenniferille asioiden laidan ja Jennifer oppii mafioson tavoille. Tavoitteena on kostaa salamurhaajille Frankien avustuksella.
Jacobin polynomi

Matematiikassa **Jacobin polynomit** ovat luokka ortogonaalisia polynomeja. Ne saadaan hypergeometrisista sarjoista, missä sarjasta otetaan mukaan vain äärellisen monta termiä:

:P_n^{(\alpha,\beta)}(z)=\frac{(\alpha+1)_n}{n!}
\,_2F_1\left(-n,1+\alpha+\beta+n;\alpha+1;\frac{1-z}{2}\right) ,

missä (\alpha+1)_n on Pochhammerin symboli), (Abramowitz & Stegun p561.) ja siten sillä on olemassa eksplisiittinen lauseke

:
P_n^{(\alpha,\beta)} (z) = 
\frac{\Gamma (\alpha+n+1)}{n!\Gamma (\alpha+\beta+n+1)}
\sum_{m=0}^n {n\choose m}
\frac{\Gamma (\alpha + \beta + n + m + 1)}{\Gamma (\alpha + m + 1)} \left(\frac{z-1}{2}\right)^m ,


missä

:P_n^{(\alpha, \beta)} (1) = {n+\alpha\choose n} .
Tässä kokonaisluvulle n\, on voimassa
:
{z\choose n} = \frac{\Gamma(z+1)}{\Gamma(n+1)\Gamma(z-n+1)},

ja \Gamma(z)\, on Gammafunktio, jolle
1/\Gamma(n+1) = 0\, kaikilla n=-1,-2,\dots\,. Siten
:
{z\choose n} = 0 \quad\hbox{for}\quad n 

Polynomit toteuttavat ortogonaalisuusehdon
:
\int_{-1}^1 (1-x)^{\alpha} (1+x)^{\beta} 
P_m^{(\alpha,\beta)} (x)P_n^{(\alpha,\beta)} (x) \; dx=
\frac{2^{\alpha+\beta+1}}{2n+\alpha+\beta+1}
\frac{\Gamma(n+\alpha+1)\Gamma(n+\beta+1)}{\Gamma(n+\alpha+\beta+1)n!} \delta_{nm},

kun \alpha>-1 ja \beta>-1. 

Polynomeilla on symmetrisyysehto
:P_n^{(\alpha, \beta)} (-z) = (-1)^n P_n^{(\beta, \alpha)} (z), ja siten

:P_n^{(\alpha, \beta)} (-1) = (-1)^n { n+\beta\choose n} .


Reaaliluvuilla x Jacobin polynomi voidaan kirjoittaa muodossa
:P_n^{(\alpha,\beta)}(x)=
\sum_s
{n+\alpha\choose s}{n+\beta \choose n-s}
\left(\frac{x-1}{2}\right)^{n-s} \left(\frac{x+1}{2}\right)^{s},

missä s \ge 0 \, ja  n-s \ge 0 \, .
Jos neljä suuretta
n, n+\alpha, n+\beta, and
n+\alpha +\beta ovat epänegatiivisia kokonaislukuja, voidaan Jacobin polynomi kirjoittaa muodossa 
:P_n^{(\alpha,\beta)}(x)=  (n+\alpha)! (n+\beta)!
\sum_s
\left[s! (n+\alpha-s)!(\beta+s)!(n-s)!\right]^{-1}
\left(\frac{x-1}{2}\right)^{n-s} \left(\frac{x+1}{2}\right)^{s}.

Summa voidaan laajentaa kaikille kokonaislukuarvoille, joilla kertomien argumentit ovat epänegatiivisia.

Tämä mahdollistaa Wignerin D-matriisin esittämisen Jacobin polynomiel avulla d^j_{m' m}(\phi)\; 
(0\le \phi\le 4\pi) 
viite: L. C. Biedenharn and J. D. Louck, *Angular Momentum in Quantum Physics*, Addison-Wesley, Reading, (1981)
:
d^j_{m'm}(\phi) =\left[
\frac{(j+m)!(j-m)!}{(j+m')!(j-m')!}\right]^{1/2}
\left(\sin\frac{\phi}{2}\right)^{m-m'}
\left(\cos\frac{\phi}{2}\right)^{m+m'}
P_{j-m}^{(m-m',m+m')}(\cos \phi).
    
             
## Derivaatat

Jacobin polynomien *k*:nnes derivaatta johtaa esitykseen

:
\frac{\mathrm d^k}{\mathrm d z^k}
P_n^{(\alpha,\beta)} (z) = 
\frac{\Gamma (\alpha+\beta+n+1+k)}{2^k \Gamma (\alpha+\beta+n+1)}
P_{n-k}^{(\alpha+k, \beta+k)} (z) .


## Differentiaaliyhtälö
Jacobi polynomiat P_n^{(\alpha,\beta)} ovat ratkaisuna yhtälölle

:
(1-x^2)y'' + ( \beta-\alpha - (\alpha + \beta + 2)x )y'+ n(n+\alpha+\beta+1) y = 0.\,
Spin (täsmennyssivu)

**Spin** voi tarkoittaa ainakin seuraavia:

## Luonnontieteissä

* spin, hiukkasen sisäinen pyörimismäärä

## Viihteessä

* *[[Spin (suomalainen lehti)|Spin]]*, Turun Science Fiction Seuran julkaisema scifi- ja fantasia-aiheinen lehti
* *Spin*, Brian Springerin kirjoittama ja ohjaama dokumenttielokuva vuodelta 1995
* *[[Spin (vuoden 2003 elokuva)|Spin]]*, James Redfordin ohjaama draamaelokuva vuodelta 2003
* *[[Spin (vuoden 2007 elokuva)|Spin]]*, Henry Pincusin ohjaama draamakomedia vuodelta 2007
* SPiN, yhdysvaltalainen pop-/rockyhtye
* *[[Spin City]]*, ABC:n komediasarja
* Spin Doctors, yhdysvaltalainen yhtye
* spin-off, nimitys televisio- tai videopelisarjasta, joka on saanut alkunsa toisesta televisio tai videopelisarjasta
* *[[Spin This]]*, The Rembrandts -yhtyeen kokoelma-albumi
* Top Spin 1-3, tennisteemainen videopelisarja
* Spin-Farm Oy, vuonna 1990 perustettu metallimusiikkia julkaiseva levy-yhtiö

## Muualla

* Spin, yhdysvaltalainen aikakauslehti
* Top Spin, saksalaisen Hussin valmistama huvipuistolaite.
Funny Girl (elokuva)

**Funny Girl** on vuonna 1968 ensi-iltaan tullut yhdysvaltalainen elokuvamusikaali, jonka on ohjannut William Wyler Isobel Lennartin teatterimusikaalin pohjalta. Elokuvan pääosissa näyttelevät Barbra Streisand ja Omar Sharif.

Elokuva kertoo osin todellisuuspohjaisesti komedienne Fannie Bricen elämästä ja urasta New Yorkin Lower East Siden juutalaiskortteleissa juuri ennen ensimmäistä maailmansotaa. Barbra Streisand oli esiintynyt samassa roolissa aiemmin Broadwaylla. Elokuva oli kaupallinen menestys, ja Streisand sai roolistaan jaetun parhaan naispääosan Oscar-palkinnosta (toinen voittaja oli Katharine Hepburn) ja Golden Globen. 

Elokuvassa ei käytetty kaikkia teatterimusikaalin kappaleita, mutta uutena kappaleena siihen otettiin päätöskappaleeksi Bricen tunnuskappale "My Man". Elokuvan soundtrack-levy on sekin menestynyt myynnillisesti ja saanut platinalevyn.

*[[The New York Times]]in* kriitikot valitsivat *Funny Girlin* vuonna 2004 yhdeksi kaikkien aikojen tuhannesta parhaasta elokuvasta.

## Lähteet

## Aiheesta muualla
*
Seymour Duncan

**Seymour Duncan** on yhdysvaltalainen yhtiö, joka valmistaa sähkökitaroihin mikrofoneja ja efektipedaaleja. Yhtiön perustivat vuonna 1978 kitaristi Seymour W. Duncan ja hänen vaimonsa Cathy Carter Duncan Kalifornian Goletassa, Yhdysvalloissa.

## Käyttäjiä

Ensimmäinen nimikkomalli oli George Lynchille (Dokken, Lynch Mob) suunniteltu SH-12 "Screamin' demon". Toinen tunnettu nimikkomikrofonien käyttäjä oli edesmennyt Dimebag Darrell, joka käytti signature malliaan SH-13 "Dimebucker", joita on hänen nimikkokitaroissaan Washburnilla ja Deanilla.

* Slash (Guns N' Roses, Velvet Revolver): Alnico II Pro (APH-1)
* Jeff Beck: JB-model
* Kurt Cobain (Nirvana): Ei nimikkomallia, käytti paljon kitaroita joissa oli Seymour Duncanin mikrofoneja.
* Dave Mustaine (Megadeth): Dave Mustaine LiveWires, aikaisemmin JB ja Jazz.
* Randy Rhoads: Jazz ja JB
* Synyster Gates (Avenged Sevenfold): Invader
* Mick Thomson (Slipknot): Blackouts EMG 81/85 kanssa.
* Alexi Laiho (Children of Bodom): Blackouts ja EMG HZ
* Roope Latvala (Children of Bodom): Blackouts ja EMG HZ
* Esa Pulliainen (Agents): SSL-1
* Mike Stern: Hot Rails ja 59'
* Steve Harris: Quarter Pound (P-basson mikrofonit)
* Ritchie Blackmore: Quarter Pound


Tiedosto:Electric bass pickups.JPG|Quarter Pound (P-basso, ylempi), ja Hot Stack (J-basso, alempi) -bassomikrofonit.
Tiedosto:Seymour Duncan Invader.jpg|Suuritehoiset Duncan Designed Invader -lisenssi-kitaramikrofonit.
Tiedosto:SeymourDuncan.jpg|Sähkökitaran mikrofonit: mallit ylhäältä alas: Lil' 59, Classic Stack, Distortion.
Tiedosto:SeymourDuncanQuarterPound.jpg|Quarter Pound -mikrofonit Telecaster-malliselle sähkökitaralle alkuperäisessä myyntipakkauksessa.
Tiedosto:SeyumourQuarterPounds.jpg|Quarter Pound -mikrofonit Telecaster-mallisessa sähkökitarassa.
Tiedosto:Framus Panthera 7 with Seymour Duncan.jpg|Aktiivinen Blackout-mikrofoni 7-kielisessä sähkökitarassa.
Tiedosto:SeymourDuncanPedals.jpg|Diamondhead -särö ja Pickup Booster -boosteri
Vickers .50″ Mk III -ilmatorjuntakonekivääri

**Vickers .50″** **Mk III -ilmatorjuntakonekivääri** () on Vickersin vuodesta 1926 laivastolle valmistama vesijäähdytteinen 12,7 × 81 SR -kaliiperinen konekivääri maavoimien käytössä olleesta .50″ aseesta. Britannian Kuninkaallinen laivasto otti sen käyttöönsä 28. heinäkuuta 1932. 

Asetta käytettiin yleensä Mark IV-, Mark V- tai Mark VC -jalustalle asennettuna kaksoiskonekiväärinä tai Mark I/Mark I**-, Mark II/Mark II**- tai Mark III -jalustalle asennetuna neljän konekiväärin yhdistelmänä. Aseessa oli ilmatorjuntaan soveltuva rengastähtäin ja 200 patruunan metallihakavyö rullattuna vyösäiliöön. Aseen teoreettinen tulinopeus on 700 laukausta minuutissa. Ase osoittautui toisen maailmansodan aikana tehottomaksi torjumaan akselivaltain metalliverhoiltuja lentokoneita ja siten se korvattiin Oerlikonin 20 millimetrin tykeillä.

## Lähteet

## Aiheesta muualla
Taxi 3

**Taxi 3** on ranskalainen toimintakomedia, joka on jatkoa elokuville *[[Taxi (vuoden 1998 elokuva)|Taxi]]* (1998) ja *[[Taxi 2]]* (2000). Sarjan neljäs osa, *[[Taxi 4]]* ilmestyi vuonna 2007. Cameo-roolin tässä elokuvassa tekee Sylvester Stallone esittämällä taksin asiakasta.

## Juoni

Tällä kertaa Daniellin taksia tarvitaan poliisitehtävässä. Marseillea ja sen poliisivoimia vaivaa joulupukeiksi pukeutuva ryöstelevä kopla. Hölmöt poliisit tarvitsevat Danielin apua vorojen nappaamiseksi.

## Aiheesta muualla
* 
*
Stade de la Meinau

**Stade de la Meinau** on jalkapallostadion Strasbourgin kaupungissa Ranskassa. Stadion on RC Strasbourgin kotistadion. Stadionilla pelattiin yksi ottelu MM-kisoissa 1938 Brasilian sekä Puolan välillä. Stadionilla on pidetty myös musiikkikonsertteja.

## Lähteet
Shade

**Shade** on vuonna 2003 ensi-iltansa saanut yhdysvaltalainen rikosdraamaelokuva, jonka on ohjannut Damian Nieman. Elokuvan pääosissa ovat Sylvester Stallone, Stuart Townsend, Gabriel Byrne ja Thandie Newton. Elokuva on tehty pienellä kymmenen miljoonan dollarin budjetilla.

## Juoni

Ammattihuijarit Miller (Gabriel Byrne) ja Tiffany (Thandie Newton) lyöttäytyvät yhteen Tiffanyn ex-poikaystävän Vernonin (Stuart Townsend) kanssa, ja heillä on yksi tavoite: lyödä korttilegenda Dean Stevens (Sylvester Stallone). Kaikki haluaisivat pelata tätä vastaan, mutta *The Dean*in pöydässä ei halvalla irtoa. Kolmikko palkkaa pokerihai Jenningsin (Jamie Foxx) haalimaan nopeaa rahaa, mutta juttu ei kuitenkaan etene suunnitelmien mukaan ja nelikko joutuu mafian tähtäimeen.

## Rooleissa
Joint Task Force

**Joint Task Force** (lyh. **JTF**) on reaaliaikainen strategiapeli. Peli julkaistiin PC:lle 22. syyskuuta 2006. Pelissä pelaaja komentaa ja kehittää omaa armeijaansa, tarkoituksena suorittaa kaksikymmentä eri tehtävää, jotka sijoittuvat niin Lähi-itään, Keski-Aasiaan kuin Balkaniin.

Peli sijoittuu tulevaisuuteen sekä tulevaisuuden eri konflikteihin, pelaajalla on mahdollisuus komentaa etulinjan joukkoja erilaisilla sotategnologioilla sekä aselajeilla, pelissä on tankkeja, ilma-aluksia, tykistöä, tiedustelua, vakoilua sekä jalkaväkeä joita yhdistelemällä strategian kanssa saa aikaan pahaa jälkeä. Peliin on sijoitettu erilaisia sääefektejä, realistista fysiikkaa yksiköissä ja maastossa sekä tuhottavia maaston objekteja.

Pelissä on useita maastotyyppejä, kuten viidakkoa, kivistä vuoristoa, talvista maisemaa, aavikkoa, luolastoa, laaksoa, joita voi esimerkiksi yhdistellä pelipaketin mukana tulevalla karttaeditorilla.

Moninpeli on mahdollista internetin ja lähiverkon avulla, maksimissaan kahdeksan henkilön moninpeli on mahdollista dominaatio-, deathmatch- ja yhteistyömuotoina.

## Lähteet

* Pelaajalehti
* Pelit.fi
* Pelin ohjekirja
Robin Söderling

**Robin Bo Carl Söderling** (s. 14. elokuuta 1984 Tibro, Ruotsi) on ruotsalainen tennispelaaja. Hän voitti urallaan kymmenen ATP-turnausta kaksinpelissä ja yhden nelinpelissä. ATP:n rankinglistalla hän oli parhaimmillaan neljäs marraskuussa 2010.

Söderling selviytyi Grand Slam -turnausten kaksinpeleissä ensimmäisen kerran neljännelle kierrokselle tai pidemmälle Ranskan avoimissa 2009. Hän voitti ensimmäisellä kierroksella kolmessa erässä yhdysvaltalaisen Kevin Kimin, sitten kolmessa erässä uzbekistanilaisen Denis Istominin ja kolmannella kierroksella neljässä erässä 14:nneksi sijoitetun espanjalaisen David Ferrerin. Neljännellä kierroksella hän voitti maailmanlistan ykkösen Rafael Nadalin lukemin 6–2, 6–7(2), 6–4, 7–6(2). Tämä oli Nadalin kaikkien aikojen ensimmäinen tappio Ranskan avoimissa; hän oli voittanut turnauksen neljänä edellisenä vuonna. Vielä kuukausi aiemmin Söderling oli hävinnyt Rooman turnauksessa Nadalille lukemin 1–6, 0–6. Puolivälierissä Söderling voitti kymmenenneksi sijoitetun Nikolai Davydenkon luvuin 6–1, 6–3, 6–1 ja välierissä kahdenneksitoista sijoitetun Fernando Gonzálezin 6–3, 7–5, 5–7, 4–6, 6–4. Loppuottelussa hän hävisi Roger Federerille lukemin 1–6, 6–7(1), 4–6. Söderling selviytyi toisen kerran Ranskan avointen finaaliin 2010. Hän kuitenkin hävisi Espanjan Rafael Nadalille luvuin 4–6, 2–6, 4–6

Wimbledonin turnauksessa 2009 Söderling selviytyi neljännelle kierrokselle, jossa hän hävisi Roger Federerille lukemin 4–6, 6–7(5), 6–7(5). Yhdysvaltain avoimissa 2009 hän pääsi puolivälieriin saakka. Hän voitti alkukierroksilla neljässä erässä Albert Montanesin, ensimmäisessä erässä tapahtuneella luovutuksella Marcel Granollersin ja neljässä erässä Sam Querreyn. Neljännellä kierroksella hän johti kahdeksanneksi sijoitettua Nikolai Davydenkoa vastaan lukemin 7–5, 3–6, 6–2, kunnes venäläinen luovutti. Puolivälierissä Söderlingin pudotti jatkosta jälleen Roger Federer lukemin 0–6, 3–6, 7–6(6), 6–7(6). Myös vuoden 2010 Yhdysvaltain avoimissa Söderling pääsi puolivälieriin asti, mutta hävisi sen Roger Federerille suoraan kolmessa erässä.

Söderling pääsi Grand Slam -turnauksissa kolmannelle kierrokselle Ranskan avoimissa 2008, jolloin hän hävisi Julien Benneteaulle, Wimbledonissa vuosina 2003 (tappio Tim Henmanille) ja 2007 (tappio Rafael Nadalille viidessä erässä) sekä Yhdysvaltain avoimissa 2005 (tappio Guillermo Corialle). Australian avoimissa Söderling pääsi parhaimmillaan neljännelle kierrokselle vuonna 2011.

Söderling voitti kaksinpelin ATP-turnauksen Lyonissa vuosina 2004 ja 2008, Milanossa vuonna 2005, Båstadissa vuosina 2009 ja 2011, Rotterdamissa ja Pariisissa vuonna 2010 sekä Brisbanessa, Rotterdamissa ja Marseillessa vuonna 2011. Nelinpelin ATP-turnauksen hän voitti Båstadissa vuonna 2008 parinaan Jonas Björkman.

Söderling sairastui vuonna 2011 mononukleoosiin, ja pelasi viimeisen ottelunsa heinäkuussa. Hän jatkoi harjoittelua, josta seurasi ylikunto. Hän ilmoitti uransa lopettamisesta joulukuussa 2015.

## Turnausvoitot kaksinpelissä

## Lähteet
* 
### Viitteet

## Aiheesta muualla

*Robin Söderlingin kotisivut
Naamiopallokala

**Naamiopallokala** (*Arothron diadematus*) on pallokalalaji, jolla on silmiensä ympärillä tumma ”naamio”.

Naamiopallokala kasvaa noin 30&nbsp;cm pitkäksi. Sen on yleisväriltään siniharmahtava, naamio on lähes musta. Myös evissä ja pyrstössä on mustat ruodot. Naamiopallokaloja tavataan Intian valtameren länsiosassa ja Punaisellamerellä.

Naamiopallokala on aktiivinen öiseen aikaan. Sitä voi pitää suuressa meriakvaariossa, mutta riutta-akvaariossa se syö kanssaan eläviä selkärangattomia.

## Lähteet
Mangrovepallokala

** Mangrovepallokala** (*Arothron   immaculatus*) on mangrovemetsien murtovedessä elävä pallokalalaji.

Mangrovepallokala kasvaa noin 30 cm pitkäksi. Sen on yleisväriltään  vaalean ruskeanharmaa. Evät ja pyrstö ovat vartaloa tummemmat. 
Mangrovepallokalaa tavataan indopasifisella merialueella. Sitä tavataan jokisuiden ja mangrovemetsien murtovedestä meriruohon keskeltä melko matalasta vedestä, mutta yksilöitä on pyydystetty myös hiekkapohjalta jopa 17 metrin syvyydestä. 
 
## Lähteet
Alkuradikaali

Rengasteoriassa renkaan *R* **alkuradikaali** eli **alempi nollaradikaali** on leikkaus kaikista *R*:n alkuideaaleista. Alkuradikaali on renkaan pienin puolialkuideaali, ja rengas on puolialkurengas, jos ja vain jos sen alkuradikaali on nollaideaali.
Luka Bogdanović

**Luka Bogdanović** (s. 1. helmikuuta 1985, Belgrad) on serbialainen koripalloilija, joka on tällä hetkellä vapaa pelaaja.

## Ura
Luka Bogdanović aloitti uransa Radnički Belgraden juniorijoukkueissa, joista hän siirtyi tammikuussa 2002 Red Star Belgradiin. Hän pelasi joukkueessa kaksi kautta, kunnes siirtyi seuran pahimman kilpailijan, KK Partizanin, joukkueeseen. Partizanissa lupaavana pidetty Bogdanović joutui pahimmillaan istumaan penkillä pitkiä aikoja ja hänen kehityksensä melkein pysähtyi. Hän pelasi joukkueessa kolmen kauden ajan, kunnes siirtyi kaudeksi 2007–2008 Le Mansiin. Le Mansista Bogdanović siirtyi Joventut Badalonaan, jossa hän saattoi vielä jatkaa kehitystään, eikä istua penkillä. Hän edusti seuraa kahden kauden ajan ja pelasi lyhyen ajan Roannessa, jossa hän tuurasi loukkaantunutta pelaajaa.

## Lähteet

## Aiheesta muualla
*Euroliigan pelaajaprofiili 
*ACB:n pelaajaprofiili
Emil Roos

**Emil Alfred Roos** () oli suomalainen poliitikko. Hänen puolueensa oli Ruotsalainen kansanpuolue. 

Turun läänin eteläistä vaalipiiriä edustanut Roos valittiin eduskuntaan kaksissa vaaleissa, 1916 ja 1930, ja hän toimi kansanedustajana huhtikuusta 1917 lokakuuhun 1917 ja lokakuusta 1930 elokuuhun 1933. Eduskunnan valiokunnista hän vaikutti kulkulaitosvaliokunnassa, sivistysvaliokunnassa ja talousvaliokunnassa. Hän toimi poliittisella urallaan myös Dragsfjärdin kunnallispolitiikassa, muun muassa sekä kunnallislautakunnan että kunnanvaltuuston puheenjohtaja. Hän oli 1925 presidentin valitsijamiehenä. Roosille myönnettiin kunnallisneuvoksen arvonimi vuonna 1931.

Roos syntyi viljelijäperheeseen ja oli itsekin ammatiltaan maanviljelijä. Hän työskenteli myös Dragsfjärdin säästöpankin kamreerina. Koulutustaustana hänellä oli kansakoulu. 

Roos avioitui Ellen Ginströmin kanssa vuonna 1902. Roos kuoli 76 vuoden iässä tammikuussa 1956. 

## Lähteet
Maaperän vettyminen

**Maaperän vettyminen** tai **juoksettuminen** tai **nesteytyminen** on prosessi, jossa maaperä menettää väliaikaisesti normaalin kantavuutensa. Se tapahtuu, kun vesi kyllästyttää maaperän, joka alkaa käyttäytyä nesteen tai juoksuhiekan tavoin. Ilmiö esiintyy yleensä irtonaisessa ja karkeassa maaperässä, josta vesi ei pääse virtaamaan pois.

Rakeisessa maaperässä rakeet ovat normaalitilassa kiinni toisissaan kitkan ansiosta. Maanjäristyksen aiheuttaman epävakauden seurauksena rakeet irtautuvat toisistaan ja niiden väliin pääsee tulemaan enemmän vettä, jolloin maaperä alkaa käyttytyä nesteen tavoin. Tällaisessa tilassa oleva maaperä muuttaa helposti muotoaan, jolloin esimerkiksi rakennukset voivat vaurioitua menetettyään tukevan alustansa. Rakennukset voivat esimerkiksi kallistua tai jopa osittain vajota.

## Lähteet

## Aiheesta muualla

*Asian havainnollistava video
Owen Pallett

**Michael James Owen Pallett** (s. 7. syyskuuta 1979) on kanadalainen säveltäjä, viulisti ja laulaja.

Pallett esiintyi aikaisemmin nimellä **Final Fantasy**, joka oli pohjimmiltaan sooloprojekti. Yhtyeen nimi juontui samannimisestä konsolipelistä. Joulukuussa 2009 Pallett ilmoitti, että esiintyisi vastedes omalla nimellään.

## Tuotanto
Ennen Final Fantasya Pallett soitti Les Mouches -yhtyeessä, minkä lisäksi hän on soittanut tai toiminut sovittajana lukuisten eri artistien levyillä. Pallett on myös kiertänyt Arcade Firen kanssa yhtyeen uran alkutaipaleella ja kirjoittanut sen studioalbumien orkesteri- ja jousisovitukset.

### Studioalbumit
* *Has a Good Home* (2005)
* *He Poos Clouds* (2006)
* *Heartland* (2010)
* *In Conflict* (2014)
* *Island* (2020)

### EP:t ja singlet
* *Young Canadian Mothers* (2006)
* *Many Lives* (2006)
* *X* (2007)
* *Spectrum, 14th Century* (2008)
* *Plays to Please* (2008)
* *Lewis Takes Action* (2010)
* *Lewis Takes Off His Shirt* (2010)
* *A Swedish Love Story* (2010)

## Lähteet

## Aiheesta muualla

* Virallinen sivusto
*
Vladislav Koutský

**Vladislav Koutský** (s. 19. huhtikuuta 1985 Náchod, Tšekkoslovakia) on tšekkiläinen jääkiekkomaalivahti. Hän on pelannut urallaan lähinnä Tšekin alasarjoissa.

## Pelaajaura
Koutský on HC Hronovin kasvatti. Hän on pelannut Tšekin pääsarjassa parisenkymmentä ottelua, mutta pääosin hän on pelannut kotimaansa 1. divisioonassa. Koutský pelasi alle 20-vuotiaiden MM-kisoissa vuonna 2005.

Koutský siirtyi SaiPaan keväällä 2009 kahden viikon try-out-sopimuksella, jonka aikana hän pelasi yhden harjoitusottelun. Jukureita vastaan pelatussa ottelussa Koutský torjui 41 kertaa ja päästi yhden maalin. Hieman myöhemmin SaiPa julkisti tehneensä nuoren tšekkilupauksen kanssa 1+1-mallisen sopimuksen. Syksyllä, ennen kauden alkua, SaiPa kuitenkin purki Koutskýn sopimuksen, sillä joukkueessa katsottiin, ettei hänestä ollut ykkösmaalivahdiksi.

Koutský palasi SaiPasta kotimaahansa ja pelasi kaksi ottelua pääsarjan HC Pardubicessa ja muutamia otteluita kakkossarjan HC Chrudimissa. Seuraavan kauden hän pelasi lainalla kakkossarjan HC Vrchlabíssa. Kaudella 2011–2012 Koutský pelasi seitsemän ottelua Pardubicessä. Lisäksi hän torjui lainalla kakkossarjan Hradec Královéssa ja HC Slovan Ústečtí Lvissä, johon siirtyi kaudeksi 2012–2013.

Koutský kävi pelaamassa Ranskanssa maan toisella sarjatasolla HC Val Vanoisessa kaudella 2015–2016. Kaudella 2016–2017 hän edusti SC Kolinia Tšekin 2. divisioonassa ja kaudella 2017–2018 Spartiates de Marseillea Ranskan kolmannella sarjatasolla.

## Lähteet

## Aiheesta muualla
*Profiili SaiPa.fissa
*
Al Qadsia

**Al Qadsia Sports Club** () on kuwaitilainen jalkapalloseura, joka perustettiin vuonna 1960. Sen kotistadion on Mohammed Al-Hamad Stadion, joka sijaitsee Al Kuwaitissa. Se on voittanut Kuwaitin valioliigan 13 kertaa.

## Saavutukset

### Kotimaan saavutukset
* Kuwaitin valioliiga (12): 1969, 1971, 1973, 1975, 1976, 1978, 1992, 1999, 2003, 2004, 2005, 2009, 2010
* Kuwaitin Emir Cup (12): 1965, 1967, 1968, 1972, 1974, 1975, 1979, 1989, 1994, 2003, 2004, 2007
* Kuwaitin Crown Prince Cup (5): 1998, 2002, 2004, 2005, 2006
* Al Kurafi Cup (2): 2003, 2005
* Kuwait Federation Cup (2): 2008, 2009

### Kansainväliset saavutukset
* Gulf Club Champions Cup (2): 2000, 2005
* AFC Cup (1): 2014

## Tunnettuja entisiä pelaajia
*  Rónald Gómez (2002–2003)
*  Fawzi Bashir (2006–2007)
*  Sérgio Conceição (2007)
*  Talal Yousef (2007–2008)
*  Selim Benachour (2008–2009)
*  Lazhar Hadj Aïssa (2011–)
*  Faisal al-Dakhil

## Aiheesta muualla
* Virallinen kotisivu
9 (elokuva)

**9** on 9. syyskuuta 2009 ensi-iltansa saanut animoitu fantasiaelokuva, jonka on ohjannut Shane Acker ja tuottaneet Tim Burton ja Timur Bekmambetov. Elokuva perustuu Ackerin Oscar-ehdokkaana olleeseen samannimiseen lyhytelokuvaan. Tietokoneanimoinnista huolimatta elokuvan yleiskuva muistuttaa stop motion -tyyliä. Elokuvan roolijaon suoritti Mindy Marin, tuotannon suunnittelivat Robert St. Pierre ja Fred Warter ja art directorina toimi Christophe Vacher.

## Juoni
Elokuva sijoittuu rinnakkaismaailmaan, jossa ihmiskunnan perintö on uhattuna. Joukko viisaita räsynukkeja, jotka elävät maailmanlopun jälkeistä aikaa, löytävät yhden omistaan, 9:n (Elijah Wood), joka yrittää johtaa heidät pelastukseen.

Riitaisassa mutta sitkeässä ryhmässä ovat 1 (Christopher Plummer), sotaveteraani; 2 (Martin Landau), keksijä; 5 (John C. Reilly), mekaanikko; 6 (Crispin Glover), taiteilija; ja 7 (Jennifer Connelly), soturi. Trailerissa esitellään myös 3 ja 4 identtisinä ja huppupäisinä räsynukkeina, joiden numerot ovat edessä, sekä 8 suurena soturina, jonka numero on merkitty oikeaan olkapäähän. Muilla räsynukeilla numerot ovat selässä.

## Lähteet

## Aiheesta muualla
*Virallinen kotisivu
Cornelia Marie

**Cornelia Marie** on Discovery Channelin tuottamassa Vaarallisilla vesillä -televisiosarjassa esiintyvä ravustusalus. Laivan omistaa kapteeni Josh Harris. Laivan kotisatama on Kodiakissa (Kodiakinsaari, Alaska, USA). Laiva on rakennettu vuonna 1989 Alabamassa, ja oli yksi viimeisiä Horton Boats -yhtiön rakentamia aluksia. Laivalla kalastetaan lähinnä kuningasrapuja, mutta myös silliä ja lohta.

## Lähteet
* Laivan viralliset kotisivut
Clostridium botulinum

***Clostridium botulinum*** on grampositiivinen bakteeri, joka kasvaa hapettomassa ympäristössä ja pystyy tuottamaan itiöitä. Bakteeri on sauvanmuotoinen ja sitä esiintyy maaperässä, vesistöjen pohjissa ja kalojen suolistoissa. *Clostridium botulinum* ei kasva alle +3&nbsp;°C:n lämpötilassa, mutta itiöt kestävät hyvin korkeita lämpötiloja.

*Clostridium botulinum* tuottaa ihmisille vaarallista hermomyrkkyä botuliinia. Botuliini ihmisen elimistössä voi aiheuttaa botulismi-sairauden, joka johtaa pahimmillaan kuolemaan. Elintarvikkeissa bakteerin itiöitä esiintyy hunajassa ja kaloissa. Alle yksivuotiaiden suolistofloora ei ole tarpeeksi kehittynyt estääkseen *Clostridium botulinum* -bakteerien kasvua, mikä lisää riskiä imeväisbotulismiin sairastumiselle. Tästä syystä Elintarvikevirasto Suomessa ei suosittele hunajaa alle yksivuotiaille.

## Lähteet

## Aiheesta muualla
* Laji.fi: ''Clostridium botulinum''
* Ruokavirasto: Clostridium botulinum ja botulismin ehkäisy
* National Center for Biotechnology Information (NCBI): ''Clostridium botulinum'', taxonomy 
* UniProt, Taxonomy: ''Clostridium botulinum'' 
* National Center for Biotechnology Information (NCBI): ''Clostridium botulinum'' 
* WHO: ''Clostridium botulinum'' (pdf) 
* ''Clostridium botulinum'' -bakteeri selviytyy elintarvikeketjussa kohtaamistaan epäsuotuisista olosuhteista useita geneettisiä mekanismeja hyödyntäen
George Tiller

**George Tiller** (8. elokuuta 1941 – 31. toukokuuta 2009) oli Yhdysvalloissa tunnettu aborttilääkäri, joka asui Kansasin Wichitassa. Tiller tuli tunnetuksi siitä, että hän teki myös niin sanottuja myöhäisiä abortteja, jopa 20. raskausviikon jälkeen.

Tiller ammutiin Wichitassa kirkossa jumalanpalveluksen aikana 31. toukokuuta 2009. Muutaman tunnin kuluttua poliisi otti kiinni ampujaksi epäillyn 51-vuotiaan Scott Roeder -nimisen miehen,ja häntä vastaan nostettiin murhasyyte. Roeder todettiin syylliseksi 29. tammikuuta 2010, ja hän sai 50 vuoden vankeusrangaistuksen. Tämä on pisin vankeusrangaistus, joka Kansasin lakien mukaan voidaan antaa.

Tiller oli yritetty surmata jo aiemminkin, sillä hänen  klinikkansa joutui vuonna 1985 pommi-iskun kohteeksi, ja 19. elokuuta 1993 Shelley Shannon ampui Tilleria molempiin käsiin lähellä Wichitan klinikkaa. Ampuja sai teosta 11 vuoden vankilatuomion.

## Lähteet
Teenage Mutant Ninja Turtles Adventures

**Teenage Mutant Ninja Turtles Adventures** on lyhytsarjakuvasarja, jonka julkaisi Archie Comics. Se perustui 1980-luvun televisiosarjaan Turtles – mutanttikilpikonnat. Pääosin sarjakuvaa oli tekemässä alkuperäisissä Turtles-sarjakuvissa mukana ollut Michael Dooney, joka sovelsi David Wisen ja Patti Howethin käsikirjoittamat viisi ensimmäistä televisiosarjan jaksoa.

Sarjan päätyttyä Kevin Eastman ja Peter Laird siirsivät vastuun Ryan Brownille ja Stephen Murphylle, jotka aloittivat samannimisen sarjakuvasarjan vuonna 1989. Sarja perustui myös 1980-luvun televisiosarjaan, mutta oli kestoltaan 72-numeroa.

Archie Comics ilmoitti 16. helmikuuta 2009 julkaisevansa lyhytsarjakuvansa Turtlesien 25-vuotisjuhlan kunniaksi. Yhdysvalloissa sarjakuvan ilmestyi sarjakuvien erikoisliikkeisiin 13. toukokuuta 2009 ja muihin liikkeisiin 26. toukokuuta.

## Lähteet
Mirnyi (tutkimusasema)

**Mirnyi** () on venäläinen ympärivuotisesti käytössä oleva tutkimusasema Etelämantereella Davisinmeren rannikolla Australian itselleen vaatimalla alueella. Asema avattiin 13. helmikuuta 1956 Neuvostoliiton ensimmäisellä Antarktiksen tutkimusretkellä. Asema koostuu 30 rakennuksesta, ja kesäisin siellä on 169 työntekijää ja talvisin noin 60. 

Asema sijaitsee 39,9 metriä merenpinnan tasosta. Alueen keskilämpötila on –11 °C ja keskimääräinen tuulen nopeus jopa 11,2 m/s. Syklonit ovat alueella yleisiä, ja keskimäärin 204 päivänä vuosittain tuulen nopeus aseman lähettyvillä on yli 15 m/s. Kesän yötön yö kestää noin yhden kuukauden. Meri alkaa jäätyä yleensä maaliskuussa, ja keskimääräinen jään syvyys on 20–40 cm. Alueella sataa vuodessa keskimäärin 146 päivän aikana yhteensä 400 millimetriä lunta tai vettä (vettä lämpiminä kesäkuukausina). Joskus suotuisissa olosuhteissa lumisade voi kestää tauotta jopa viikkoja.

Päätutkimusalueet ovat glasiologia, seismologia, meteorologia, revontulet, kosminen säteily ja meritiede.

Mirnyin aseman toiminnasta vastaavan instituutin mukaan asemalla tapahtui tulipalo 21. kesäkuuta 2020. Tulipalo alkoi radiotalosta, ja tuuli levitti sitä rakennuksen muihin tiloihin. Asemalla oli tuolloin 23 työntekijää, joista 11 oli tulipalon aikaan radiotalossa. Työntekijät evakuoitiin eikä kukaan loukkaantunut tulipalossa. Radiotalo tuhoutui kuitenkin kokonaan.

## Lähteet